Document ID: 32004R1686

UREDBA KOMISIJE (ES) št. 1686/2004
z dne 28. septembra 2004
o odobritvi prenosa med količinskimi omejitvami tekstila in oblačil s poreklom iz Macaa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1) in zlasti člena 7 Uredbe,
ob upoštevanju naslednjega:
(1)
Člen 7 Sporazuma med Evropsko gospodarsko skupnostjo in Macaom o trgovini s tekstilnimi proizvodi, odobrenega s Sklepom Sveta 87/497/EGS dne 11. decembra 1986 (2), kakor je bil nazadnje spremenjen s Sporazumom v obliki izmenjave pisem in odobren s Sklepom Sveta 95/131/ES (3) dne 20. februarja 1995, določa, da se prenosi lahko odobrijo med kategorijami in kvotnimi leti.
(2)
Macao je predložil zahtevo za prenos med kvotnimi leti 5. maja 2004.
(3)
Prenosi, ki jih je zahteval Macao, spadajo v okvir določb o prožnosti iz člena 7 Uredbe (EGS) št. 3030/93, ki so navedene v stolpcu 9 Priloge VIII k tej uredbi.
(4)
Zato je primerno, da se zahteva odobri.
(5)
Zaželeno je, da ta uredba začne veljati dan po objavi, kar bo dobaviteljem omogočilo, da čim prej začnejo uživati njene ugodnosti.
(6)
Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi med količinskimi omejitvami za tekstilne izdelke s poreklom iz Macaa, določeni s Sporazumom med Evropsko skupnostjo in Macaom o trgovini s tekstilnimi izdelki, se odobrijo za kvotno leto 2004 v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se uporablja neposredno v vseh državah članicah.
V Bruslju, 28. septembra 2004

Labels: 3
18
1